CELEX: 62005CO0418
Language: el
Date: 2006-11-07
Title: Διάταξη του Δικαστηρίου (έκτο τμήμα) της 7ης Νοεμβρίου  2006. # Centro Provincial de Jóvenes Agricultores de Jaén (ASAJA) και λοιπών κατά Συμβουλίου της Ευρωπαϊκής Ενώσεως. # Αίτηση αναιρέσεως - Κανονισμός (ΕΚ) 864/2004 - Προσφυγή ακυρώσεως - Καθεστώς στηρίξεως στον τομέα του ελαιολάδου - Φυσικά και νομικά πρόσωπα - Δεν θίγονται ατομικά. # Υπόθεση C-418/05 P.

Διάταξη του Δικαστηρίου (έκτο τμήμα) της 7ης Νοεμβρίου 2006 — ASAJA κ.λπ. κατά Συμβουλίου 
      (Υπόθεση C-418/05 P)
      «Αίτηση αναιρέσεως — Κανονισμός (ΕΚ) 864/2004 — Προσφυγή ακυρώσεως — Καθεστώς στηρίξεως στον τομέα του ελαιολάδου — Φυσικά και νομικά πρόσωπα — Δεν θίγονται ατομικά»
      Αναίρεση — Λόγοι — Επανάληψη απλώς και μόνον των ισχυρισμών και επιχειρημάτων που προβλήθηκαν ενώπιον του Πρωτοδικείου — Δεν προσδιορίζεται το προβαλλόμενο νομικό σφάλμα — Απαράδεκτο (Άρθρο 225 ΕΚ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρο 112
         § 1, εδ. 1, στοιχείο γ΄) (βλ. σκέψεις 21-23)
      
      Αντικείμενο 
      
         Αίτηση αναιρέσεως κατά της διατάξεως του Πρωτοδικείου (τρίτο τμήμα) της 8ης Σεπτεμβρίου 2005, συνεκδικασθείσες υποθέσεις Τ-295/04
                  έως Τ-297/04, ASAJA κ.λπ. κατά Συμβουλίου, με την οποία το Πρωτοδικείο κήρυξε απαράδεκτες τις προσφυγές περί μερικής ακυρώσεως
                  του κανονισμού (ΕΚ) 864/2004 του Συμβουλίου, της 29ης Απριλίου 2004, για την τροποποίηση του κανονισμού (ΕΚ) 1782/2003, για
                  τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων
                  καθεστώτων στήριξης για τους γεωργούς, και για την προσαρμογή του λόγω της προσχώρησης της Τσεχικής Δημοκρατίας, της Εσθονίας,
                  της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας στην Ευρωπαϊκή
                  Ένωση (ΕΕ L 161, σ. 48).
               
            Διατακτικό 
      Το Δικαστήριο διατάσσει:
      
         
                   
               
               
                  
               
               
                  Απορρίπτει την αίτηση αναιρέσεως.
               
            
         
                   
               
               
                  
               
               
                  Καταδικάζει τους αναιρεσείοντες στα δικαστικά έξοδα.
               
            
         
                   
               
               
                  
               
               
                  Η Επιτροπή των Ευρωπαϊκών Κοινοτήτων φέρει τα δικαστικά της έξοδα.